62020CO0679_INF
Определение на Съда (девети състав) от 6 май 2021 г. —Administración General del Estado
(Дело C‑679/20)
„Преюдициално запитване — Член 53, параграф 2 от Процедурния правилник на Съда — Европейска харта за местното самоуправление — Харта на основните права на Европейския съюз — Европейска конвенция за защита на правата на човека и основните свободи — Решение на единица на местното самоуправление, в което се изразява политическо мнение, което противоречи на конституционния ред и излиза извън кръга на правомощията ѝ — Липса на връзка с правото на Съюза — Явна липса на компетентност на Съда“
1.
Преюдициални въпроси — Компетентност на Съда — Граници — Тълкуване на разпоредби на международното право, които обвързват държавите членки извън пределите на действие на правото на Съюза — Изключване
(член 267 ДФЕС)
(вж. т. 23)
2.
Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Национален спор с предмет, който няма никаква връзка с правото на Съюза — Явна липса на компетентност на Съда
(член 4, параграф 2 ДЕС и член 6, параграф 1 ДЕС; член 267 ДФЕС; член 11, член 51, параграфи 1 и 2 и член 52, параграф 3 от Хартата на основните права на Европейския съюз; член 53, параграф 2 от Процедурния правилник на Съда)
(вж. т. 24—30 и диспозитива)
Диспозитив
Произнасянето по въпросите, отправени от Juzgado de lo Contencioso-Administrativo no 17 de Barcelona (Административен съд № 17 Барселона, Испания) с акт от 11 декември 2020 г., очевидно не е от компетентността на Съда на Европейския съюз.